paragraph_text: Sambor Prei Kuk (kmerski jezik: ប្រាសាទសំបូរព្រៃគុក, Prasat Sambor Prei Kuk što znači „hram u bogatstvu šume”) je arheološki lokalitet u Kambodži, 30&nbsp;km sjeverno od grada Kampong Thoma, glavnog grada istoimene pokrajine, te 176&nbsp;km istočno od Angkora i 206&nbsp;km sjeverno od Phnom Penha. Ruševine kraljevskog svetišta pripadale su gradu Īśānapura u kojemu je od kasnog 6. do 9. stoljeća bilo središte predkmerskog carstva Čenla.Charles Higham, The Archaeology of Mainland Southeast Asia, Cambridge University Press, 1989. str. 265–267. mini|lijevo|400px|<center>Karta hramskog područja Sambor Prei Kuk Ruševine pokrivaju površinu od 25&nbsp;km² na kojoj se nalaze brojni hramovi (gotovo 150 hinduističkih hramova u ruševinama), od kojih je deset osmerokutnih, te su jedinstveni takve vrste u cijeloj jugoistočnoj Aziji. Ukrasni elementi od pješčenjaka su tipični za pred-angkorski stil i nazvan je „Sambor Prei Kuk stilom”. Neki od njih, uključujući nadvratnike, timpane i kolonade su prava remek-djela. Umjetnost koja se ovdje razvila je postala modelom za razvoj u drugim područjima i postavila je temelje za jedinstveni kmerski stil angkorskog razdoblja. Zbog toga je 2017. godine Sambor Prei Kuk upisan na UNESCO-ov popis mjesta svjetske baštine u Aziji.